
A VÁROSSTRATÉGIAI, IDEGENFORGALMI ÉS SPORT BIZOTTSÁG
2026. április 28-i rendes ülésének határozatai


75/2026. (IV.28.) VISB. számú határozat

A Városstratégiai, Idegenforgalmi és Sport Bizottság a „Javaslat tervezéssel kapcsolatos feladat meghatározására” című előterjesztést megtárgyalta, és az önkormányzat 3/2026. (II.27.) önkormányzati rendelete az önkormányzat 2026. évi költségvetéséről 10. § (5) bek. alapján felkéri a polgármestert, hogy tervezési feladatokra vonatkozó eljárást, valamint a szerződés előkészítését indítsa el az „Évközi tervezések, útfelújítás tervezések, egyéb tervezések” előirányzat terhére.
· Szombathely, Kutyatár utca Temesvár és Németh Pál utcák közötti járdaszakasz tervezése, egyszerűsített tervdokumentáció (helyszínrajz, keresztszelvény, műszaki leírás) és költségbecslés készítésével.

Felelős: 	Dr. Nemény András polgármester
Dr. Horváth Attila alpolgármester
Tóth Kálmán, a Városstratégiai, Idegenforgalmi és Sport Bizottság elnöke
Dr. Károlyi Ákos jegyző
(a végrehajtás előkészítéséért:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője)

Határidő: 	azonnal

A kivonat hiteléül:

Szombathely, 2026. április 28.

